Gwamna Makinde ya sanar da warkewarsa daga cutar covid-19 a cikin kwan
Yanzu ba na dauke da kwayar cutar covid-19 - Gwamna Makinde
a month ago 2407 views by Naziru Dalha Taura
Seyi Makinde, gwamnan jihar Oyo a karkashin inuwar jam'iyyar PDP, ya sanar da cewa sakamakon gwajinsa na biyu ya sake nuna cewa yanzu ba ya dauke da kwayar cutar covid-19.
Gwamna Makinde ya sanar da hakan ne a daren ranar Lahadi a cikin wani sako da ya wallafa a shafinsa na Tuwita.
A cikin sanarwar, gwamnan ya mika godiyarsa ta musamman ga mutanen jiharsa bisa damuwar da suka nuna a kansa tare da yi masa addu'o'in samun lafiya.
"Na ji dadin yadda kuka nuna goyon bayanku gareni tare da yi min addu'o'i, ina mai godiya kwarai a gareku. A yammacin nan na sake karbar sakamakon gwajin kwayar cutar covid-19 na biyu da aka sake yi min, wanda kuma ya kara tabbatar da cewa bana dauke da kwayar cutar. Ina mika godiya ta musamman ga Farfesa Temitope Alonge, mutumin da ya wakilceni a jagoranci kwamitin ko ta kwana na yaki da annobar cutar covid-19 a jiahr Oyo lokacin da nake killace," a cewar gwamnan.
A ranar Litinin, 30 ga watan Maris, ne gwamna Makinde ya sanar da cewa sakamakon gwajin da aka yi masa ya nuna cewa yana dauke da kwayar cutar covid-19. Ya sanar da hakan ne a cikin wani sako da ya wallafa a shafinsa na Tuwita.
DUBA WANNAN: Covid-19: Trump ya yi wa Amurkawa mummunan albishir din abinda zai faru sati mai zuwa
"Yanzunnan na samu sakamakon gwajin tabbatarwa da ke nuna cewa ina dauke da kwayar cutar covid-19. Babu wasu alamu da ke nuna cewa ba ni da koshin lafiya, amma duk da haka zan killace kaina tare da cigaba da samun kulawa," kamar yadda ya bayyana a wancan lokacin.
Makinde ne gwamna na biyu da ya samu waraka daga cutar covid-19 a tsakanin manyan jami'an gwamnati da suka kamu da cutar.
Ibadan Latest NewsOyo State News TodayHausa NewsLafiya Uwar JikiAbun Mamaki
2 hours ago 12374 views
2 hours ago 41214 views
33 minutes ago 3138 views
43 minutes ago 1601 views
6 hours ago 16511 views
21 hours ago 26235 views
Yunkurin tserewar fursononi: Shugaban gidajen gyaran hali na Kaduna ya 'fede biri har bindi'